**Hospitačná pedagogická prax**

1. **Charakteristika hospitačnej pedagogickej praxe**

Hospitačná (náčuvová) pedagogická prax sprostredkúva študentom učiteľstva poznatky a prvé skúsenosti s reálnou školskou praxou. Hospitácie poskytujú študentom informácie o priebehu, podmienkach a výsledkoch pedagogickej činnosti učiteľa a umožňujú priame pozorovanie obsahovej, metodickej a organizačnej stránky vyučovacieho procesu. Prax sa realizuje prostredníctvom hospitácií na vyučovacích hodinách na cvičných školách v rozsahu XY hodín s následnými rozbormi hospitovaných hodín cvičným učiteľom. Hospitácie tiež slúžia ako prostriedok reflexie práce učiteľa a môžu byť efektívnou metódou rozvíjania kľúčových (najmä diagnostických a motivačných) kompetencií študentov učiteľských študijných programov.

**Hlavné činnosti hospitačnej praxe**

* pozorovanie vyučovacieho procesu a vytvorenie hospitačného záznamu
* rozbory hospitovaných hodín s cvičným učiteľom
* reflexia vyučovacieho procesu

**Organizačné pokyny a spôsob realizácie hospitačných praxí**

Hospitačná (náčuvová) pedagogická prax sa uskutočňuje v cvičnej škole pod vedením cvičného učiteľa. Študent sa na praxi zúčastňuje podľa časového harmonogramu, rešpektujúc pritom pokyny vedenia školy, cvičného učiteľa a metodika predmetu. Ešte pred samotnou realizáciou praxe sa oboznámi s triednou a školskou agendou, učebnými osnovami, tematickými plánmi a učebnicami. Počas hospitácie študent zaznamenáva priebeh vyučovacej hodiny (časť B. Hospitačný záznam) a po hospitovanej hodine rozbor vyučovacej hodiny (časť C. 2 Rozbor hospitovanej hodiny - Usmernenie pre študenta na rozbor vyučovacej hodiny s cvičným učiteľom). Študent na základe vlastného pozorovania a rozboru hodiny cvičného učiteľa napíše reflexiu vyučovacej hodiny (časť D. Reflexia študenta) a po absolvovaní cyklu pedagogických praxí aj záverečné hodnotenie hospitačnej praxe ako celku (časť F.).

**Spôsob a kritéria hodnotenia hospitačnej praxe**

Kredity za hospitačnú prax udeľuje a zapisuje didaktik, resp. katedrový metodik pedagogickej praxe. Podmienkou na ich udelenie je odovzdanie vyplneného a potvrdeného formulára z hospitačnej pedagogickej praxe s odporúčaním cvičného učiteľa udeliť/neudeliť hodnotenie študentovi. Cvičný učiteľ hodnotí teoretickú pripravenosť študenta na pozorovanie, zápisy z pozorovania hodiny, aktívnu účasť na rozbore vyučovacej hodiny, schopnosť študenta viesť kultivovanú kolegiálnu odbornú diskusiu.

**Hospitácia**

Hospitácia ako metóda pedagogickej diagnostiky je istý druh pozorovania. Pri pedagogickom pozorovaní sledujeme činnosti a správanie sa učiteľa a žiakov a celkové učebné prostredie. Pozorovanie je značne subjektívna metóda skúmania a o jej objektivizáciu sa snažíme prostredníctvom vytvorenia pozorovacieho záznamu. Písaní **hospitačný záznam** pomáha pozorovateľovi - študentovi sústrediť a ujasniť si myšlienky, štruktúrovať svoje pozorovanie a vytvoriť si podklad pre ďalšie spracovanie. Hospitačný záznam tak popisuje pozorovanú situáciu a slúži ako základ pre interpretáciu a analýzu pedagogického obsahu cvičným učiteľom.

Dôležitým znakom pozorovania je zameranosť na určitý cieľ pozorovania. Nedá sa naraz pozorovať všetko. **Ciele pozorovania** alebo **hospitačný zámer** môže byť stanovený všeobecne (vnímať hodinu ako celok, štruktúrovanú jednotku) alebo špecificky (zameranie sa na vopred stanovené skutočnosti). Špecifické ciele pozorovania jednotlivých hospitácii môžu vychádzať z nižšie uvedených **námetov na pozorovanie** a/alebo budú určené odborovými metodikmi praxe pred realizáciou hospitačnej praxe. Pre začínajúcich študentov je najprv vhodné zamerať sa na tie javy, ktoré sú pre výučbu typické a nachádzame ich takmer na každej hodine a postupne prejsť na komplexnejšie a menej zrejmé javy a situácie.

Neoddeliteľnou súčasťou hospitácie je **rozbor vyučovacej hodiny s cvičným učiteľom**. Cieľom rozboru je priblížiť podstatu vyučovacieho procesu prostredníctvom analýzy a interpretácie konkrétnych pedagogických situácií, ktoré sa objavili počas hospitovanej hodiny. Váš záznam z pozorovania Vám bude slúžiť ako podklad pre otázky a podnety do diskusie.

 Dôležitou súčasťou hospitačnej praxe je i **reflexia** pozorovanej pedagogickej činnosti (vyučovacieho procesu) ako istého špecifického typu skúsenosti. (Seba)reflexiou sa tu rozumie hlbšie uvedomenie si prežitej skúsenosti a zamyslenie sa nad zatiaľ len videnými pedagogickými činnosťami vo vzťahu k Vašim doterajším poznatkom, skúsenostiam ako aj Vašim úlohám ako budúceho učiteľa. Reflexia Vám ponúka priestor zamyslieť sa nad riešením jednotlivých (problémových) pedagogických situácií, uvažovať o nových postupoch alebo porovnať rozličné postupy iných učiteľov.

 V rámci **záverečného hodnotenia** máte možnosť anonymne vyjadriť Váš názor na priebeh hospitačných praxí a poskytnúť praktické odporúčania smerom k zlepšeniu ich realizácie na našej fakulte.

1. **Hospitačný záznam**

Meno a priezvisko študenta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko cvičného učiteľa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Názov školy: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trieda: \_\_\_\_\_\_\_\_\_\_\_ Počet žiakov v triede: \_\_\_\_\_\_\_\_\_ Vyuč. hodina v rozvrhu: \_\_\_\_\_\_\_\_\_\_\_

Predmet: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Téma vyučovacej hodiny: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Postup a praktické odporúčania pri realizácii pozorovania**

* V spolupráci s odborovým metodikom praxe naformulujte **ciele pozorovania – hospitačný zámer**, t. j. to na čo sa hospitácia zameria. Možno použiť námety z tohto materiálu alebo ich doplniť podľa špecifických potrieb danej aprobácie alebo návrhov odborového metodika praxe.
* Pripravte si **hárok záznamu pozorovania** a pred začiatkom hospitovanej hodiny do neho uveďte stanovené ciele pozorovania – hospitačný zámer.
* Počas realizácie vyučovacej hodiny si priebežne robte **záznam o pozorovaných činnostiach a javoch** na hodine. (Zaznamenávajte údaje o tom čo a ako sa skutočne dialo, nie o tom čo si myslíte, že sa dialo.) Píšte čitateľne, najlepšie veľkými tlačenými písmenami.
* Majte vopred premyslený spôsob zapisovania pozorovaných javov, v zmysle písania celých viet, heslovitých opisov, používaných skratiek a pod.
* Po skončení hodiny sa zamyslite sa nad Vašim záznamom z pozorovania a napíšte stručný komentár, pripomienky alebo otázky ohľadom toho čo bolo videné/počuté.

**Hárok záznamu pozorovania**

|  |
| --- |
| Ciele pozorovania: |
| čas trvania | čo robí učiteľ | čo robí žiak |
|  |  |  |

Sem si zapíšte Vaše postrehy, otázky alebo nejasnosti:

**Námety na pozorovanie**

**Priebeh a organizácia vyučovacej hodiny**

 zložky/fázy hodiny – motivačná, expozičná, fixačná, diagnostická

 ciele hodiny

 metódy vyučovania

použité pomôcky

obsah učiva

rozsah učiva

kontrola domácich úloh

 .....

**Použité formy a metódy práce učiteľa**

ako motivuje žiakov

ako vysvetľuje učivo

ako robí zápis učiva

ako preveruje vedomosti žiakov

ako hodnotí žiakov

ako vydáva pokyny

ako pristupuje k žiakom

ako reaguje na chyby, ktoré žiaci urobia

ako udržuje poriadok a disciplínu v triede

ako reaguje na nepredvídané situácie

.....

**Reakcie a aktivita žiakov**

 ako reagujú na podnety učiteľa

 ako sa správajú k spolužiakom

 ako sa vyjadrujú

 ....

**Iné (komplexnejšie) javy**

spôsob komunikácie (učiteľ – žiak, žiak – žiak, žiak – trieda)

atmosféra v triede

časový manažment a dynamika hodiny

ako sa začne nesústredenosť žiakov

.....

1. **Rozbor hospitovanej hodiny**

**C.1. Usmernenie pre cvičného učiteľa ohľadom vedenia rozboru vyučovacej hodiny**

Rozbor hospitovanej hodiny má byť zameraný na analýzu a interpretáciu vyučovacieho procesu ako spoločnej činnosti učiteľa a žiakov a vysvetlenie podstatných javov (situácií), ktoré počas vyučovacej hodiny vznikli. V primeranej miere sa pokúste vysvetliť význam a funkciu uskutočnených pedagogických činností, zdôvodniť správnosť/vhodnosť použitých postupov a metód, ozrejmiť vzťah a súvislosti medzi jednotlivými činnosťami a objasniť situácie, ktoré v triede počas hodiny vznikli. Váš rozbor sa môže zamerať na nasledujúce témy:

* ciele a zámer Vašej vyučovacej hodiny
* predstavenie metód, ktorými ste plánovali tieto ciele dosiahnuť
* fázy vyučovacej hodiny
* kompetencie, ktoré sa počas vyučovacej hodiny rozvíjali
* využité motivačné prostriedky a spôsoby udržania pozornosti
* zhodnotenie aktivity, reakcií a miery spolupráce žiakov
* váš celkový dojem z vyučovacej hodiny
* ....

Súčasťou rozboru môžu byť aj otázky študentov. Pýtať sa Vás môžu napr. na:

1. **na pozitíva vyučovacej hodiny:**

Čo sa Vám vydarilo dobre? Akými prostriedkami, metódami ste to dosiahli? Kedy žiaci dobre spolupracovali, boli koncentrovaní? Ako ste to dosiahli?

1. **na plánovanie a realizáciu vyučovania**

Prebehla hodina tak, ako ste si ju naplánovali a ako ste si predstavovali? Ak nie, prečo? Čo ste zmenili oproti svojej príprave na hodinu a prečo? Čo by sa dalo po tejto skúsenosti urobiť inak?

1. **na objasnenie otázok a nejasností**

Aké sú pre žiakov výhody či nevýhody určitého didaktického rozhodnutia? Kde by mohol nastať problém pri osvojovaní si učiva? Aké sú špecifiká triedy? Nachádza sa v triede integrovaný žiak?

Po rozbore vyučovacej hodiny nezabudnite vypracovať zápis z rozboru.

Podklad tvorí časť *E. Zápis z rozboru vlastnej hodiny cvičným učiteľom*.

**C.2. Usmernenie pre študenta na rozbor vyučovacej hodiny s cvičným učiteľom**

Po pozorovaní nasleduje rozbor vyučovacej hodiny, ktorý vedie cvičný učiteľ. Z rozboru vyučovacej hodiny si robte podrobné zápisy, neskôr sa Vám môžu zísť pri Vašej vlastnej reflexii.

Poznámky študenta z rozboru hodiny

|  |
| --- |
|  |

Súčasťou rozboru vyučovacej hodiny môže byť i diskusia o skúsenostiach cvičného učiteľa, porovnania jeho hodnotenia vyučovacej hodiny s Vašimi postrehmi, alebo diskusia o Vašich otázkach. Pýtať sa môžete napr.

1. **na pozitíva vyučovacej hodiny:**

Čo sa Vám vydarilo dobre? Akými prostriedkami, metódami ste to dosiahli? Kedy žiaci dobre spolupracovali, boli koncentrovaní? Ako ste to dosiahli? ....

1. **na plánovanie a realizáciu vyučovania**

Prebehla hodina tak, ako ste si ju naplánovali a ako ste si predstavovali? Ak nie, prečo? Čo ste zmenili oproti svojej príprave na hodinu a prečo? Čo by sa dalo po tejto skúsenosti urobiť inak? ....

1. **na objasnenie otázok a nejasností**

Aké sú pre žiakov výhody či nevýhody určitého didaktického rozhodnutia? Kde by mohol nastať problém pri osvojovaní si učiva? Aké sú špecifiká triedy? Nachádza sa v triede integrovaný žiak? ....

1. **Reflexia študenta** (vypracúva študent 1x za každú hodinu hospitácie)

Reflexívna kompetencia v sebe zahŕňa schopnosť reflektovať a hodnotiť pedagogické konanie, diagnostikovať pedagogickú činnosť a vyvodiť z nej závery pre ďalšie konanie. Zatiaľ ste síce nevyvíjali vlastnú vyučovaciu činnosť, ale boli ste pozorovateľmi vyučovacieho procesu. Zamyslite sa (pomôžte si pri tom zápisom v hospitačnom zázname) a uvažujte nad tým, ako prebiehalo vyučovanie, a uveďte, čo Vás zaujalo, čo oceňujete, čo by ste sami vyskúšali a čo by ste urobili inak v súvislosti s:

**1. vyučujúcim a priebehom vyučovacej hodiny**

* stanovenie a oznámenie cieľa vyučovacej hodiny
* organizácia hodiny a uskutočňovanie činností v súlade s cieľom hodiny
* prispôsobenie vyučovania možnostiam žiakov a podmienkam prostredia
* motivovanie žiakov k aktivite
* vytvorenie pozitívnej pracovnej klímy na hodine a riešenie nečakaných, stresujúcich situácií
* vedenie žiakov k samostatnému riešeniu problémov

**2. metódami, formami a pomôckami**

* využívanie a vhodné striedanie rôznych foriem práce
* využívanie vhodných pomôcok a didaktickej techniky
* využívanie tvorivých, inovatívnych postupov/metód vo vyučovaní
* uplatňovanie individuálneho prístupu k žiakom
* poukazovanie na prepojenie učiva s praxou

**3. hodnotením žiakov**

* hodnotenie výkonov jednotlivých žiakov a vysvetlenie kladov a nedostatkov ich výkonu
* spravodlivá a objektívna kontrola a hodnotenie výsledkov práce žiakov

**Podrobnejšie písomne rozveďte nasledujúce body:\***

1. Tieto situácie a riešenia ma na vyučovacej hodine zaujali:
2. Toto oceňujem:
3. Toto by som chcel/chcela sám/sama vyskúšať:
4. Toto by som robil/robila inak (metodické tipy, návrhy, riešenia):

\*Rozsah Vašej písomnej reflexie určí katedrový metodik praxe.

1. **Zápis z rozboru vlastnej hodiny cvičným učiteľom** (vypracúva cvičný učiteľ 1x za každú hodinu rozboru)

Meno a priezvisko cvičného učiteľa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_

Názov školy: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trieda:\_\_\_\_\_\_\_\_ Počet žiakov v triede: \_\_\_\_\_\_\_\_\_\_ Vyuč. hodina v rozvrhu:\_\_\_\_\_\_\_\_\_\_\_

Predmet:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Študenti prítomní na rozbore:

Téma vyučovacej hodiny:

Ciele vyučovacej hodiny:

Kompetencie, ktoré som rozvíjal:

Rovnako a odlišne vnímané momenty vyučovacieho procesu:

Moje pripomienky k zápisu pozorovania a reakciám študentov počas rozboru:

Odporúčanie pre ďalšiu činnosť a rozvoj študenta (pre každého zúčastneného študenta zvlášť):

1. **Záverečné hodnotenie hospitačnej praxe ako celku** (vypracúva študent po absolvovaní všetkých hospitácií 1x anonymne)
2. **Písomné podklady k hospitačnej praxe sú jasne formulované a pomohli mi pri realizácii praxe.**

súhlasím čiastočne súhlasím skôr nesúhlasím nesúhlasím

1. **Inštrukcie odborového metodika praxe boli zrozumiteľné a pomohli mi pri realizácii praxe.**

súhlasím čiastočne súhlasím skôr nesúhlasím nesúhlasím

1. **Cvičný učiteľ vystupoval profesionálne a k praxujúcim študentom pristupoval nezaujate.**

súhlasím čiastočne súhlasím skôr nesúhlasím nesúhlasím

1. **Vedomosti, zručnosti a kompetentnosti získané na didaktických predmetoch som dokázal využiť pri realizácii pedagogickej praxe.**

 súhlasím čiastočne súhlasím skôr nesúhlasím nesúhlasím

1. **Časovú dotáciu hospitačných praxí považujem za dostatočnú.**

súhlasím čiastočne súhlasím skôr nesúhlasím nesúhlasím

**Sem uveďte Vaše odporúčania a pripomienky:**

1. **Záverečné hodnotenie študenta cvičným učiteľom** (vypracúva cvičný učiteľ po absolvovaní všetkých hospitácií 1x za každého študenta)

Meno a priezvisko študenta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko cvičného učiteľa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predmet: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prosím, ohodnoťte hospitujúceho študenta zakrúžkovaním vhodnej odpovede.

* 1. **Študent teoreticky pozná problematiku vyučovacieho procesu a rozumie didaktickým pojmom.**

súhlasím čiastočne súhlasím skôr nesúhlasím nesúhlasím

* 1. **Študent teoreticky ovláda princípy didaktiky daného predmetu.**

súhlasím čiastočne súhlasím skôr nesúhlasím nesúhlasím

* 1. **Študent vie identifikovať jednotlivé fázy výchovno-vzdelávacieho procesu.**

súhlasím čiastočne súhlasím skôr nesúhlasím nesúhlasím

* 1. **Študent vie identifikovať metódy a postupy použité pri jednotlivých fázach vyučovania.**

súhlasím čiastočne súhlasím skôr nesúhlasím nesúhlasím

* 1. **Študent sa je schopný aktívne sa zúčastniť rozboru vyučovacej hodiny, vychádzajúc z vlastnej skúsenosti s pozorovaním.**

súhlasím čiastočne súhlasím skôr nesúhlasím nesúhlasím

* 1. **Študent dokáže zaujať stanovisko k priebehu a metódam výučby a formulovať alternatívny návrh.**

súhlasím čiastočne súhlasím skôr nesúhlasím nesúhlasím

* 1. **Študent dokáže viesť kultivovanú kolegiálnu odbornú diskusiu o hospitovaných hodinách.**

súhlasím čiastočne súhlasím skôr nesúhlasím nesúhlasím

Študentovi navrhujem udeliť hodnotenie: A B C D E FX / prípadne A/N

Dátum a podpis cvičného učiteľa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

1. **Sumár (výkaz) hospitačnej pedagogickej praxe**

Meno študenta:

Akad. rok:

Predmet:

Cvičná škola:

Meno cvičného učiteľa/učiteľov:

|  |  |  |  |  |
| --- | --- | --- | --- | --- |
|  | Dátum | Trieda | Téma hodiny | Hodnotenie |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |
| 11 |  |  |  |  |
| 12 |  |  |  |  |
| 13 |  |  |  |  |

dátum a podpis cvičného učiteľa

podpis riaditeľa a pečiatka školy

Hodnotenie: ................................... Dňa: ......................................

Meno metodika praxe katedry: ................................ podpis: ....................................